
ПРОТОКОЛ ОТ РАБОТНА СРЕЩА 

 	Днес, 10.09.2025 год. в сградата на район „Витоша“, ул. „Слънце“ № 2, ет. 2, се проведе работна среща с  група жители на кв. „Драгалевци“, както и проектанти от ОП „София – проект. Срещата е инициирана от ръководството на район „Витоша“ във връзка с обществено обсъждане на технически проект – схема за постоянна организация на движението в кв. „Драгалевци“ в обхвата на новоизградената канализационна мрежа за въвеждане на еднопосочно движение.
На срещата присъстват:
Граждани на кв. „Драгалевци“: Светослав Ангелов Механджийски, Иванка Григорова, Силвия Михнева, Весела Байкушева, Симеонка Митрева, Анярки Митрев, Емил Георгиев, Николай Веселинов, Здравко Младенчев, Маргарита Георгиева- граждани на кв. „Драгалевци“.
Проектанти: 
Елза Романова – ОП „София – проект“, Силва Тепеликян - член на ОП „София – проект“ (проектант). 
От район „Витоша: Красимир Джамбазов - зам. - кмет, Виктория Иванова - гл. експерт.
Срещата премина при следния дневен ред:
1. Провеждане на обществено обсъждане на технически проект – заключителна дискусия за схема за постоянна организация на движението в кв. „Драгалевци“ в обхвата на ново изградената канализационна мрежа за въвеждане на еднопосочно движение. 
Красимир Джамбазов, зам.-кмет – Повода на нашата среща е да се обсъди заключително техническия проект, и да се вземе под внимание мнението на гражданите от кв. „Драгалевци“.
Изказвания:
Здравко Младенов: Не сме съгласни с тази схема защото, защото повода за еднопосочност е силно пресирано. Квартала няма нужда, защото ще започне едно въртене, едно лутане, ще започнат задръствания, отделно колите които се качват към Витоша също няма да могат да паркират. Сега всеки избира най-краткия път за да се прибира в къщи, особено тежко ще е зимата.

Светослав Механджийски: И аз държа посочената отсечката да е 
Силва Тепелиян: Специално за градския транспорт може да се въведе тъй като това е с приоритет, то е най- вероятно да се въведе.

Емил Георгиев:За градския транспорт бихме се съгласили, но за вътрешните улици не сме съгласни.

Здравко Младенов: Задръстванията са огромни, за какъв обществен транспорт говорим. Нещо което е в нарушение не може да бъде легално. Не желаем да се движим само на горе. Не може зимата да се кара само нагоре.


Емил Георгиев: Ние говорим само за линия 66

Николай Веселинов: Трябва да има по-сериозна обосновка.

Емил Георгиев: Консенсус имаме за градския транспорт горе от площада

Г-н Красимир Джамбазов- когато повечето становища на жителите от района са отрицателни, ние ще изразим отрицателно становище по този проект.

Здравко Младенов: Решавате че обществения транспорт трябва да се движи по една улица, на долу по друга. Кои са те?

Г-н Красимир Джамбазов: На горе по ул. Ковачев, на долу по ул. Букурущлиев и ул. Снежина.

Силва Тепелиян: между площада и ул. Елена Снежина е двупосочно. В повечето случаи когато се въвежда еднопосочно движение, това нареждане идва от общината. Когато някой от гражданите е подал искане, някой от веригата не е разбрал какво точно се иска, след което на нас ни е възложен този проект. Следващата стъпка е техническо предложение, когато гражданите не са съгласни то отпада. В случая казваме, че не сте съгласни. Когато искате забрана за паркиране, тогава общината го решава. Когато се оплаквате от паркиране , затова се предлага еднопосочно движение.


Г-н Красимир Джамбазов: В случая ние от общината даваме становище, че Вие гражданите не сте съгласни с тази схема.

Благодаря Ви за отделеното време.

